25. ΑΠΟΦΑΣΗ ΥΠΟΥΡΓΩΝ ΥΓΕΙΑΣ   ΚΑΙ ΠΡΟΝΟΙΑΣ ΚΑΙ ΟΙΚΟΝΟΜΙΚΩΝ Αριθ. Γ4/Φ421/οικ. 1130  της 17 Απρ./9 Μαΐου 1984 (ΦΕΚ Β΄ 289)  Αύξηση χρηματικών βοηθημάτων που καταβάλλονται σε τυφλούς και τροποποίηση των όρων και της διαδικασίας καταβολής τους.  Έχοντας υπόψη: 1.Τις διατάξεις του Α.Ν. 421/37 «περί διαθέσεως εσόδων τινών υπέρ της Κοινωνικής Πρόνοιας». 2.Τις διατάξεις του άρθρ. 3 του Νόμ. 958/79 (Φ.Ε.Κ.191/79) «περί προστασίας και αποκαταστάσεως των τυφλών κ.λπ.». 3.Τη 1480/81 (Φ.Ε.Κ. 457/81) κοινή απόφαση των Υπουργών Οικονομικών και Κοινωνικών Υπηρεσιών «περί καθορισμού όρων, προϋποθέσεων κ.λπ. παροχής στους τυφλούς του προβλεπόμενου από το Νόμ. 958/79 χρηματικού βοηθήματος». 4.Τη Γ4/534/81 (Φ.Ε.Κ. 159/81 τ.Β΄) Υπουργική απόφαση «περί καθορισμού αναγκαίων λεπτομερειών για τον τρόπο και τη διαδικασία της εγγραφής τυφλού στο γενικό μητρώο». 5.Τη 1928/28.7.82 (Φ.Ε.Κ. 724/82 τ.Β΄) απόφασή μας «περί αυξήσεως χρηματικών βοηθημάτων που καταβάλλονται σε τυφλά άτομα». 6.Την 0192/99/28.3.84 Κοινή απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (Φ.Ε.Κ. 195/28.3.84 τ.Β΄) 7.Την Υ.188/12.5.83 κοινή απόφαση του Πρωθυπουργού και του Υπουργού Υγείας και Πρόνοιας «περί αναθέσεως αρμοδιοτήτων στους Υφυπουργούς Υγείας και Πρόνοιας» (Φ.Ε.Κ. 248/83 τ.Β΄). 8.Τις αυξημένες ανάγκες ορισμένων κατηγοριών τυφλών σε σχέση με τους υπόλοιπους τυφλούς. 9.Την ανάγκη απλοποιήσεως και βελτιώσεως της διαδικασίας εφαρμογής του προγράμματος οικονομικής ενισχύσεως των τυφλών, αποφασίζουμε: Άρθρ.1.-(Καταργήθηκε από την παρ. 1 άρθρ. 1 της Γ4/Φ.421/οικ. 1143/23-26 Απρ. 1985 (ΦΕΚ Β΄ 228) απόφ. Υπ. Υγείας και Πρόνοιας και Οικονομικών, (κατωτ. αριθ. 26).  Άρθρ.2.-(Αντικαθίσταται το άρθρ. 1 της 1480/81 απόφασης, ανωτ. αριθ. 19). Άρθρ.3.-(Αντικαθίσταται το άρθρ. 4 της 1480/81 απόφασης, ανωτ. αριθ. 19). Άρθρ.4.-(Αντικαθίστανται οι παρ. 1, 2 και 4 άρθρ. 5 της 1480/81 απόφασης, ανωτ. αριθ. 19). Άρθρ.5.-Ο Οφθαλμίατρος που θα συμπληρώσει το ειδικό έντυπο ιατρικού, πιστοποιητικού του τυφλού που εξετάζει, όπως προβλέπεται στο άρθρ. 3 της 534/81 (Φ.Ε.Κ. 159/81 τ. Β΄) αποφάσεως, εφόσον γνωματεύσει ότι η τύφλωση του εξεταζόμενου δεν είναι ιατή, θα συμπληρώσει αναλυτικά στο έντυπο τους λόγους για τους οποίους δεν είναι ιατή. Άρθρ.6.-Σε περίπτωση εκδόσεως απορριπτικής αποφάσεως κανείς ενδιαφερόμενος δεν μπορεί να υποβάλλει νέα δικαιολογητικά για την επανεξέταση της περιπτώσεώς του, προτού περάσουν 3 χρόνια από την ημερομηνία εκδόσεως της απορριπτικής αποφάσεως, εκτός εάν προκληθεί μείωση της οπτικής οξύτητάς του εξ αιτίας κάποιου λόγου, που πρέπει να αναφέρεται σε ιατρική γνωμάτευση. Άρθρ.7.-Καταργείται το μοναδικό άρθρο της Γ4/Φ.11/2792/7.12.81 κοινής Υπουργ. Αποφάσεως (Φ.Ε.Κ. 772/81 τ. Β΄) σύμφωνα με την οποία ο τυφλός που επιδοτείται πρέπει να υποβάλλει κάθε εξάμηνο υπεύθυνη δήλωση ότι βρίσκεται στην ζωή. Άρθρ.8.-Κάθε προηγούμενη διάταξη που αναφέρεται σε ρυθμιζόμενα με την απόφαση αυτή θέματα καταργείται, ενώ κατά τα λοιπά ισχύουν οι αποφάσεις που μέχρι σήμερα ρυθμίζουν το πρόγραμμα οικονομικής ενισχύσεως των τυφλών.

[Source: greek_legal_code_raptarchis | Tokens: 2792]